OzLabs/hebrew-wiki-articles huggingface dataset:
פנטומאס

פנטומאס (Fantômas) היא להקת מטאל<ref></ref>–רוק ניסיוני<ref></ref> אמריקאית. הלהקה נקראה על שם פנטומס, דמות הנבל מרומן פשע פופולרי בצרפת לפני מלחמת העולם הראשונה.

==היסטוריה==
הלהקה הוקמה כאשר שהזמר מייק פטון הלחין שירי מטאל אוונגרדיים לאחר פירוק להקתו הקודמת פיית' נו מור. לאחר מכן שלח פאטון את יצירותיו לחבריו בתקווה להקים להקה חדשה: הגיטריסט באז אוסבורן (מלהקת ה־מלווינס), הבסיסט טרבור דאן (מלהקת מיסטר באנגל) והמתופף איגור קאבלרה (מלהקת ספולטורה). קאבלרה סירב להצעה אבל המליץ על המושלם לפרויקט זה: דייב לומברדו מלהקת סלייר. לומברדו הסכים וכך הוקמה הסופרגרופ של פאטון.

אף על פי שמקור המוזיקה שלהם הוא בהבי מטאל, למעשה היא נוגעת בז'אנרים רבים של מוזיקה ובולט בה חוש ההומר החריג, ביקורת אחת כינתה את הסגנון שלהם כ"דאדא-מטאל". המבקר גרג פראטו מתאר את המוזיקה שלהם כ"מאוד מקורית... במיוחד ביחס לרוק האלטרנטיבי התפל והצפוי של שנות ה-90. לעיתים נדירות שר פאטון תמליל קונבנציונלי עם הקבוצה, כאשר הוא מעדיף את גישתו החריגה לשירה.
גם האלבומים סובבים סביב נושא או קונספט חריג:
*(Fantômas (Amenaza Al Mundo מבוסס על חוברת קומיקס מדע בדיוני, כאשר לכל שיר ניתן מספר של עמוד (עמוד 1, עמוד 2 וכו')
*The Director's Cut הוא סדרה של חידושים לשירי נושא מסרטים. חלק מהגרסאות נאמנות למקור (כמו שיר הערש המפחיד מהסרט Night of The Hunter), כאשר אחרות עברו שינוי קיצוני (כמו נעימת הנושא של הסנדק שבוצעה כשיר ת'ראש מטאל).
*Delìrium Còrdia הוא בעצם שיר אחד ארוך שמתאר ניתוח ללא הרדמה.
*Suspended Animation (הוקלט יחד עם Delìrium Còrdia) הוא אלבום של סרטים מצוירים מופרעים, כל שיר נקרא על שם יום בחודש אפריל 2005 (Friday The 8th וכו').
בקיץ 2005 הלהקה הופיעה באירופה, כאשר טרי בוזיו מחליף את לומברדו על התופים משום שהוא היה בסיבוב הופעות עם Slayer. לובמרדו חזר ללהקה בהופעות האחרונות של סיבוב ההופעות שהסתיים ב-15 בספטמבר 2005.

ב-13 במאי 2006 מייק פאטון הודיע לאתר Billboard.com שהאלבום החמישי של פנטומאס בתכנון. פאטון אמר על האלבום :"התקליט הבא הולך להיות עסק אלקטרוני לגמרי. ידרש תכנון יצירתי רב כדי להקליט ולבצע את זה אבל לא יהיו כלים אקוסטיים בכלל. אנחנו עומדים להיכנס למצב של הכלאה. אני צריך, כשהיה לי מעט זמן, לחזור לשולחן הסרטוטים לכתוב את הבא."

==דיסקוגרפיה==
;אלבומי אולפן
* 1999: Fantômas
* 2001: The Director's Cut
* 2004: Delìrium Còrdia
* 2005: Suspended Animation

;אלבומי הופעה
* 2002: Millennium Monsterwork 2000
* 2011: The Director's Cut Live: A New Year's Revolution

==קישורים חיצוניים==

* 

* [http://www.bunglefever.com/ אתר מעריצים]
* [http://www.cv.org/ חדשות וארכיונים]

==הערות שוליים==

קטגוריה:להקות מטאל
קטגוריה:להקות מטאל אלטרנטיבי
קטגוריה:להקות רוק אמריקאיות
קטגוריה:נויז רוק
קטגוריה:סופרגרופ
קטגוריה:להקות שהוקמו בשנת 1998
בנצי ליברמן

בנצי ליברמן (נולד ב-1959) הוא עורך דין ישראלי, כיהן כמנהל רשות מקרקעי ישראל, ראש המועצה האזורית שומרון, יושב ראש מועצת יש"ע וראש מנהלת תנופה.

==ביוגרפיה==
ברוך-צבי ("בנצי") ליברמן נולד בחדרה בשנת 1959 לצילה, ניצולת השואה שהגיעה ארצה מפולין, ומרדכי שהגיע ארצה מרוסיה בגיל שלוש ושימש במשך שנים כסגן ראש עיריית חדרה.

בילדותו למד ליברמן בבית הספר הממלכתי דתי בחדרה ובבגרותו במדרשיית נועם בפרדס חנה. למד בישיבת ההסדר הר עציון שבאלון שבות ושירת כחייל בחיל השריון. במסגרת שירותו השתתף במלחמת לבנון הראשונה. לאחר שחרורו למד משפטים בפקולטה למשפטים באוניברסיטת בר-אילן והוסמך כעורך דין. הקים עם שלושה שותפים משרד עורכי דין ברמת גן המתמחה בעסקי נדל"ן.

בשנת 1984 היה ממקימי היישוב פדואל השוכן במערב השומרון, ושם שימש יושב ראש המזכירות.

כיהן כראש המועצה האזורית שומרון מ-1997 עד 2007. כמו כן היה חבר במועצת יש"ע וכיהן כיו"ר המועצה מ-2002 עד 2007.

לפני ביצוע תוכנית ההתנתקות יצא ליברמן בהכרזה כי ינסה להוריד את מפלס האלימות עד כמה שיוכל. ב-13 בנובמבר 2006, שנה ורבע לאחר ביצוע תוכנית ההתנתקות, הודיע כי יפרוש מראשות מועצת יש"ע וקרא לשינוי מבני במועצה, בין היתר על רקע כישלון המועצה למנוע את פינוי היישובים בחבל עזה ובצפון השומרון ומשבר האמון בין ההנהגה לציבור המתנחלים שנוצר כתוצאה מכך. ואכן, במועצה החל תהליך של ארגון מחדש שבמסגרתו הוקמה מועצת 'יש"ע המתחדשת'. ב-13 ביולי 2007 נבחר דני דיין ליו"ר מועצת 'יש"ע המתחדשת' במקום ליברמן.

משנת 2007 עד לשנת 2009 כיהן כחבר בוועד הפועל של המרכז האוניברסיטאי אריאל בשומרון.

ב-2009 מונה על ידי ממשלת ישראל כמנכ"ל מנהלת תנופה, לשעבר מנהלת סל"ע (סיוע למתיישבי עזה וצפון השומרון).

ב-20 בספטמבר 2011 מונה למנהל מינהל מקרקעי ישראל, שהפך ב-1 במרץ 2013 לרשות מקרקעי ישראל. 

בינואר 2015 נחקרו הוא וחבר הכנסת לשעבר נחום לנגנטל תחת אזהרה, ונשלחו למעצר בית בחשד לשחיתות ברשות. על פי החשד, ליברמן ניצל את מעמדו לצורך קידום עסקאות הקשורות לחברת הבנייה קרדן נדל"ן, בעוד לנגנטל, שהיה חבר הנהלת החברה, נחשד שניצל את קשריו הפוליטיים כדי לקדם את ענייני החברה וענייניו האישיים. בנוסף נחשד לנגנטל שפעל מול ליברמן להשבחת קרקעות תעשיות מלח לישראל בעתלית ובאילת כך שייועדו למגורים, דבר שהיה מביא לרווח של מאות מיליונים לבעלת החברה שרי אריסון. במרץ 2015 המליצה המשטרה להעמיד את ליברמן לדין באשמה של הפרת אמונים, אך היועץ המשפטי לממשלה יהודה וינשטיין החליט לסגור את התיק נגדו, ולהסתפק בהעמדתו לדין משמעתי, למרות התנגדות פרקליטות המדינה. באפריל 2016 התפטר מתפקידו כמנהל רשות מקרקעי ישראל. בנובמבר 2018 הורשע בהליך משמעתי על ידי בית הדין המשמעתי של נציבות שירות המדינה בהתנהגות שאינה הולמת. במרץ 2019 נגזר עליו עונש קל, הוא נפסל מלשמש בתפקיד בכיר בשירות המדינה במהלך 3 שנים.

בפברואר 2018, נחשף כי הוא מייצג משחטה שקיבלה צו פינוי מהרשות לאחר שפלשה לקרקע, בזמן ששימש כמנכ"ל.

==חיים אישיים==
ליברמן אב לשישה ילדים. ומתגורר ביישוב פדואל שבשומרון. אחיו, הודי (יהודה), עמד בראש המועצה המקומית קרני שומרון וכיום משמש מנכ"ל מכללת שערי משפט בהוד השרון.

==קישורים חיצוניים==

* 
* 
* 
* 
* 

==הערות שוליים==

קטגוריה:ראשי המועצה האזורית שומרון
קטגוריה:ראשי מועצת יש"ע
קטגוריה:מנכ"לי מינהל מקרקעי ישראל
קטגוריה:בוגרי מדרשית נעם
קטגוריה:בוגרי ישיבת הר עציון
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:פדואל: אישים
קטגוריה:תוכנית ההתנתקות: אישים
קטגוריה:ישראלים שנולדו ב-1959
ארינאה

ארינאה היא כותר קומיקס ישראלי בארבעה חלקים שנכתב על ידי ערן אביאני, צויר על ידי אביב אור ופורסם על ידי סטודיו קומיקום. ב-2013 בציון עשר שנים לכותר הודפס אוגדן שאיחד את כל החוברות בפורמט של ספר.

== תקציר העלילה ==
העלילה מתרחשת בממלכת ארינאה, שקיימת בעולם פנטסטי בסגנון ימי הביניים. לאחר התקפת אורקים על אחת מערי ארינאה שבמהלכה נגנב פריט שהיה שייך לאחד ממלכיה האגדיים, פריט שיכול לסכן את שלום הממלכה אם יגיע לידיים הלא נכונות, נשלחת משלחת מטעם המלך למנוע זאת.

== חברי המשלחת ==
* מאריק - מנהיג המשלחת, נבחר להוביל אותה על ידי דארין, מפקד המשמר, לוחם מנוסה וחכם.
* אג'א-לן - סגנית מנהיג המשלחת, היא אחותו הצעירה של מאריק וכמותו חברה במשמר. היא תמיד מרגישה צורך להוכיח את עצמה בפני מאריק.
* גודאר - נציג גזע הגמדים במשלחת. לוחם מנוסה הידוע גם במומחיותו בחפירת ובניית תעלות.
* סת - קוסם אשר קיבל מינוי בחצר המלך של ארינאה לאחר תקופת ההכשרה שלו.
* סנתיוס - נציג גזע האלפים. כמו כל האלפים הוא מיומן בקסמים ושימוש בחץ וקשת.
* דאנארה - נציגת מסדר הקרת'ים, מסדר קוסמים בממלכה. היא רק סיימה את הכשרתה, ואינה בטוחה ביכולתיה ובמקומה במשלחת.
ארינאה, חוברת מספר 3
== קישורים חיצוניים ==
* [http://www.blipanika.co.il/?p=763 ביקורת על החוברת הראשונה] במגזין בלי פאניקה
* [https://web.archive.org/web/20070211201915/http://www.demons.org.il/d27_Ariena.html ראיון עם יוצרי ארינאה לקראת יציאת החוברת הראשונה ] ב"שדים מתחת לכיור" (שחזור מתוך ארכיון האינטרנט)

קטגוריה:קומיקס ישראלי
הוצאת כרמל

הוצאת כרמל היא הוצאת ספרים ישראלית השוכנת במרכז ספיר, שבאזור התעשייה גבעת שאול ירושלים. כרמל היא הוצאה-בת של הוצאת ידיעות ספרים.

==היסטוריה==
"כרמל" החלה את דרכה בירושלים בשנת 1987 כהוצאת נישה שהתמחתה בספרי שירה ובכתב עת לענייני שירה "כרמל". במרוצת הזמן התרחבה, וכיום היא מרבה לפרסם גם סיפורת עברית ומתורגמת וספרי עיון.

מייסד ההוצאה, הבעלים והמו"ל הוא ישראל כרמל, שבצעירותו שימש מורה להיסטוריה ומאוחר יותר היה אחד העורכים של האנציקלופדיה העברית.

הוצאת כרמל חברה בהתאחדות המו"לים בישראל.

בשנת 2022 רכשה הוצאת ידיעות ספרים את הוצאת כרמל.

==סדרות בולטות בהוצאה==
===ספרות עברית===
במסגרת סדרת "מקומי", בעריכת המשוררת והמתרגמת טל ניצן, מוציאה ההוצאה לאור כותרים עבריים של יוצרים כגון אברי הרלינג, דרור דניאל, אלכס אפשטיין ועוד. קובץ נוסף של ספרות עברית הוא סדרת "כבר" בעריכת ליאת קפלן, שבה יצירות של יקיר בן משה, נורית זרחי, נתן וסרמן ועוד. בשנים האחרונות פורסמו בהוצאת כרמל גם מרבית ספריה של רבקה מרים. בהוצאה פורסמו גם שלושה ספרים של המשורר ישראל אלירז, ארבעה מספרי השירה של המשורר רמי סערי, שלושה ספרים של אורית גרוס, שניים מספריו של המשורר הירושלמי יגאל בן-אריה, והספר התערבות פולשנית מאת אבינעם שירן. כמו כן יצא לאור בשנת 2022 "גיליונות הירושלמי של רבי שאול ליברמן" מאת משה עסיס.

===ספרות מתורגמת===
הוצאת כרמל מפרסמת מגוון גדול של יצירות מתורגמות, ביניהן תרגומיו של המשורר רמי סערי ליצירות שירה ופרוזה מהארצות: פינלנד, אסטוניה, יוון, ספרד, מקסיקו, צ'ילה, קובה, קטלוניה, פורטוגל, הונגריה, אלבניה וטורקיה, תרגומים מספרדית של יצירות לטינו-אמריקניות במסגרת סדרת "אלדורדו" בעריכת אוריאל קון, כגון קלאס לחוליו קורטאסר, תרגומים מפורטוגלית, מצרפתית, מגרמנית, תרגומים מסרבו-קרואטית של יצירות מארצות יוגוסלביה לשעבר על ידי דינה קטן בן ציון ותרגומים רבים מהשפה הרוסית של סופרים כדוגמת אנטון צ'כוב, פיודור דוסטויבסקי, לב טולסטוי, תרגומי היצירות "אדה או החמדה " לוולדימיר נבוקוב ו"מסה על הסובלנות" מאת וולטר יצאו לאור בהוצאת כרמל בשנת 2022.

סדרה נוספת בהוצאה מאגדת את ספרי הקלאסיקה מיוון ומרומי, ובהם "תולדות מלחמת היהודים ברומאים" מאת יוסף בן מתתיהו, כל כתבי טקיטוס: "דברי הימים" ו"ספרי השנים" (בשיתוף מוסד ביאליק), "רפואות האהבה" לאובידיוס, "אינאיס" מאת ורגיליוס ו"מלחמת גאליה" מאת יוליוס קיסר, ו"האלקסיאדה" מאת אנה קומננה, שיצא לאור בשנת 2022.

נכון לשנת 2023, לכרמל 21 כותרים של 15 סופרים וסופרות זוכי פרס נובל לספרות.

==קישורים חיצוניים==
* 
* 
* 
* 

== הערות שוליים ==

*
כרמל
קטגוריה:ירושלים: חברות
קטגוריה:ירושלים: תקשורת
קטגוריה:ישראל: חברות שהוקמו ב-1987
אורופיליה

אורופיליה (באנגלית: Urophilia), הידועה גם בשם "מקלחות זהב", היא פטיש ארוטי השם דגש על משחקי שתן.

משחקי השתן לרוב מתבססים על מתן שתן בציבור, השתנה על אחרים או על הפטישיסט; צפייה באחרים משתינים או צורכים שתן; "הרטבת המיטה" או "עשיה במכנסיים". 

היא יכולה לבוא גם כחלק ממשחק BDSM, בו השולט מטיל את מימיו על הנשלט כאקט של השפלה, או במקרים אחרים - מורה לנשלט להרטיב את מכנסיו.

לפעמים צורכים אורופילים לפני קיום יחסים מאכלים ומשקאות שמטרתם הגברת כמות השתן ושיפור טעמו.

==קישורים חיצוניים==

קטגוריה:פטישיזם מיני
קטגוריה:BDSM
קטגוריה:שתן
מונסי

מונסי או מאנסי (באנגלית: Monsey) הוא יישוב במחוז רוקלנד שבמדינת ניו יורק בארצות הברית. בעת מפקד האוכלוסין של ארצות הברית בשנת 2022 מנה היישוב 36,254 תושבים. כיום, יחד עם ניו סקווער השמרנית וספרינג וואלי המודרנית הצמודים למונסי, ליישוב יש צביון יהודי מובהק עם מספר של כ-70,000 תושבים.

==היסטוריה==
המקום יוּשב לראשונה על ידי אינדיאנים בני שבט המונסי. במקום נמצאו חפצים ועדיין אפשר לראות כמה מקלטי סלע מזמני האינדיאנים. ב-1841 הוקמה במונסי תחנת רכבת.

== אוכלוסייה חרדית ==
מונסי הוא מרכז יהודי בארצות הברית. כ-41% מתושבי המקום דוברי יידיש, וכ-6% דוברי עברית. פועלות בו כמה קהילות חסידיות, בהן חסידות ויז'ניץ מונסי שמרכזה ביישוב כתר וויליז' שהוקם בתוך מונסי (הוכרזה כיישוב נפרד), חסידות סאטמר ועוד. כמו כן יש בו את ישיבת בית מדרש עליון, קהילה ומוסדות ליטאיים נוספים. בשנות ה-50 של המאה ה-20 פעלה במקום רק ישיבה אחת, אך בעקבות הגידול המהיר באוכלוסייה החרדית הוקמו עד שנת 1997 45 ישיבות ו-112 בתי כנסת. בשנת 2022 נמנו במקום עשרות ישיבות וכ-287 בתי כנסת ב-6 שכונות עיקריות

היישוב הוא חלק מהעיירה ראמאפו . זהו היישוב השני בארצות הברית בגילם הממוצע של התושבים, 18.6 שנים .

אחת מהערים התאומות של ראמאפו היא בית שמש במדינת ישראל בשל אכלוס הקהילות החרדיות בשתי הערים.

ב-28 בדצמבר 2019 התרחש בעיירה, בשכונה העשירה 'פורשה', פיגוע דקירה אנטישמי.

== גלריית תמונות ==
<gallery perrow="4">
קובץ:Bais hamedrush.jpg|בית כנסת ניקלשבורג
קובץ:Bas melech.jpg|בית הספר החרדי בת מלך
קובץ:Yeshive.jpg|ישיבת חסידי ניקלשבורג
קובץ:Community synagogue monsey.JPG|בית הכנסת הקהילתי במונסי
</gallery>

== קישורים חיצוניים ==

* [http://www.ramapo.org/ Ramapo], עיריית ראמאפו
* [http://www.nytimes.com/2002/02/10/realestate/if-you-re-thinking-of-living-in-monsey-low-inventory-lots-of-kugel-some-deer.html If You're Thinking of Living In / Monsey; Low Inventory, Lots of Kugel, Some Deer], 2002, New York Times
* 
* 

==הערות שוליים==

*
קטגוריה:קהילות יהודיות בארצות הברית
קטגוריה:ארצות הברית: יישובים לצורכי מפקד אוכלוסין
קטגוריה:מדינת ניו יורק: יישובים
מיזם שחור

F-117, המטוס ה[[חמקן הראשון, שפותח בחשאי כמיזם שחור באזור 51 על ידי לוקהיד מרטין, נכנס לשירות ב-1983 ועצם קיומו פורסם ב-1989]]
בארצות הברית המונח מיזם שחור מתייחס למיזם צבאי סודי, אשר הממשלה, אנשי הצבא והקבלנים הצבאיים השונים לא מודים רשמית בקיומו. דוגמאות מפורסמות של מטוסים צבאיים שפותחו כמיזם שחור הם מטוסי ה-F-117 נייטהוק וה-B-2 ספיריט. מטוסים חמקניים אלו היו סודיים ביותר, והוכחש עצם קיומם עד הזמן שבו פורסמו. 

ביקורת נמתחה על המיזמים הללו שכן הם מפרים לכאורה את אחד הסעיפים בחוקת ארצות הברית. בסעיף 1, חלק 9, פסקה 7 נכתב שעל הממשלה לפרסם "דין וחשבון קבוע על קבלת והוצאת כספים ציבוריים". מכיוון שמיזמים שחורים לא נחשפים כחלק מתקציב המדינה הרשמי, מבקרים טוענים שהם מפרים את חוקת ארצות הברית. כדי להניא מבקרים שונים, משרד ההגנה האמריקאי מקציב מדי שנה חלק מהתקציב שלו לסעיף שנקרא "התקציב השחור". תקציב זה מחולק בין כל המיזמים השחורים השונים, וכך הציבור יכול לדעת איזה חלק מהתקציב מוצא על המיזמים הללו (אם כי לא ניתן לדעת כמה כסף מוקצב לכל מיזם). מבקרים נוספים טוענים שלא כל המיזמים ממומנים דרך "התקציב השחור".

==דוגמאות לפרויקטים שחורים מסווגים לשעבר==

*SR-71 
*F-117 נייטהוק
*B-2 ספיריט

==קישורים חיצוניים==

קטגוריה:הכוחות המזוינים של ארצות הברית
כדור איאולוס

תרשים של "כדור איאולוס" שהמציא היירון
עזר הוראה של "כדור איאולוס"
כדור אַיאוֹלוּס (בלטינית aeoli pylae, -pile) הוא מכונה שנועדה להדגים הפיכת לחץ לתנועה, הכדור מורכב ממכל אטים-אוויר (בדרך כלל בצורת כדור או צילינדר), בעל שני צינורות מעוקלים היוצאים ממנו. דרך הצינורות נסנק קיטור באופן היוצר שני כוחות, שהווקטורים שלהם ניצבים לרדיוס הסיבוב, והם מצדם יוצרים מומנט יעיל ובלשון הדיבור - כוח סיבובי. מומנט התגובה, על פי החוק השלישי של ניוטון, גורם למכשיר להסתובב. על פי רוב המים מחוממים באגן, אשר מחובר למכל המסתובב באמצעות זוג צינורות, המשמשים גם כצירי סיבוב. ברם, ניתן לחמם את המים גם במכל עצמו, כפי שמוצג באיור.

"כדור איאולוס" הומצא במאה ה-1 לספירה על ידי הרון מאלכסנדריה, אך נחשב בימיו לשעשוע ותו לא וזכה להכרה רצינית רק בתקופות מאוחרות למדי. לו היה הרון רותם את האנרגיה הסיבובית לביצוע עבודה מכנית, הייתה נזקפת לזכותו המצאת מנוע הקיטור.

מקור השם מלטינית: pylae - מעבר, מצר; Aeolus - איאולוס, מלך הרוחות במיתולוגיה היוונית.

תיאור של "כדור איאולוס" נמצא בספרו של הרון Pneumatica, ובספרו של ויטרוביוס De Architectura, I.6.2.

==לקריאה נוספת==
ויטרוביוס פוליו, על אודות האדריכלות בעשרה ספרים. תרגם לעברית והוסיף מבוא, הערות, איורים ומפתחות רוני רייך. תל אביב, דביר, תשנ"ז (1997). 326 עמ'.
==קישורים חיצוניים==

* [https://web.archive.org/web/20101208040820/http://www.history.rochester.edu/steam/hero/index.html Pneumatica, ספרו של הרון מאלכסנדריה בתרגום לאנגלית.]
* [http://www.fh-augsburg.de/~harsch/Chronologia/Lsante01/Vitruvius/vit_ar01.html De Architectura לוויטרוביוס (בלטינית).]
* [http://penelope.uchicago.edu/Thayer/E/Roman/Texts/Vitruvius/home.html De Architectura לוויטרוביוס (בתרגום לאנגלית).]
* 

קטגוריה:תרמודינמיקה
קטגוריה:מנועים
הפצה

הפצה היא התהליך של הפיכת מוצר או שירות לנגישים לשימוש או לצריכה.

ערוץ הפצה הוא הדרך שבה מגיע מוצר מהמפיץ לצרכן, ואלה מסווגים לפי מספר רמות הביניים הקיימות בין המשווק לצרכן הסופי:
# ערוץ אפס רמתי – שיווק ישיר מהיצרן לצרכן.
# ערוץ חד רמתי – שיווק דרך קמעונאים.
# ערוץ דו רמתי – שיווק דרך קמעונאים וסיטונאים.
# ערוץ תלת רמתי – שיווק דרך קמעונאים, סיטונאים וסיטונאי תעשייתי (קיים בעיקר בסחר בינלאומי).

מוצרים ייחודיים (כגון מוצרי יוקרה) מקובל לשווק בערוץ אפס רמתי, מוצרי חיפוש (שבהם הלקוח בודק ומשווה חלופות, כגון רהיטים) מקובל לשווק בערוץ חד רמתי ואילו מוצרי נוחות (סחורה הנמכרת באופן יומיומי, כגון מזון) – בערוץ דו רמתי.

==ראו גם==
* הפצה דיגיטלית
* שיווק
* לוגיסטיקה
*הפצת סרטים מוגבלת

==קישורים חיצוניים==

* 

קטגוריה:שיווק
יאיר פרג

יאיר פרג (17 באוגוסט 1929 – 25 בספטמבר 2001) היה מדען ופרופסור לבוטניקה וגנטיקה של צמחים.
==ביוגרפיה==
פרג נולד בתל אביב-יפו בשנת 1929 וגדל בשכונת בורוכוב בגבעתיים. בילדותו היה חבר בתנועת "הנוער העובד והלומד", שירת בארגון "ההגנה" ובגיל 17 התגייס לפלמ"ח.

במלחמת העצמאות שירת בגדוד השלישי של חטיבת יפתח. על אף שהיה חולה אסתמה קשה השתתף בכל קרבות החטיבה. בסוף המלחמה היה ממייסדי קיבוץ צרעה שבפרוזדור ירושלים והחל בלימודי בוטניקה באוניברסיטה העברית. לאחר מכן למד לימודי דוקטורט באוניברסיטת הרווארד בארצות הברית והיה למומחה בולט בתחום הפטריות.

פרג הוא המדען הישראלי הראשון שהחל לעבוד בתחום של גנטיקת המיקרו אורגניזמים עם יוצרי אנטיביוטיקה. עזר בהקמת הגן הבוטני באוניברסיטת תל אביב. כבוטנאי למד פרג את צמחיית חבל מודיעין ואף תכנן להוציא קטלוג צמחים בנושא זה. הוא אף גילה בגבעת התיתורה זן נדיר של נורית, נורית צהובה עם מעבר לאדום.

במלחמת יום הכיפורים שהה בשנת שבתון באנגליה, ממנה חזר באופן עצמאי והצטרף ללחימה בסיני.

בשנת 1986 פרש פרג לגמלאות. תחילה התיישב בשילת ולאחר מכן נמנה עם מייסדי מכבים. באותה עת החל להקדיש מזמנו לפיתוח אתרים באזור מודיעין ובארץ כולה. שנים רבות עמד בראש "העמותה לשימור אתרים ונוף במודיעים" והיה בעל תפקיד חשוב במאבק להצלת גבעת תיתורה. בין מאבקיו האחרים: מניעת סלילת כביש באתר הארכאולוגי חירבת אל מידיא, התרעה על ריכוז רדון ותיעוש יתר באזור מודיעין.

פרג היה חבר בחברה להגנת הטבע, במליאת רשות הגנים הלאומיים ובחוג הפרופסורים לחוסן מדיני וכלכלי. כתב למעלה מ-150 מאמרים וכתבות בנושא מודיעין, במספר עיתונים נחשבים.

על שמו נקראת 'דרך יאיר פרג' המובילה מכביש 443, החל מצומת מכבים רעות, אל הכניסות לשכונות מודיעין מכבים ורעות.

בשנת 2011 יצא לאור הביוגרפיה שלו שנכתבה על ידי רעייתו גיסיה פרג, סיפור חייו של פרופ' יאיר פרג, איש פלמ"ח, מדען באוניברסיטה העברית בירושלים, ומעל הכל - לוחם למען שמירת הטבע ומורשת העבר.
==קישורים חיצוניים==
* [https://web.archive.org/web/20080914230144/http://hsf.bgu.ac.il/cjt/files/electures/kenesmodiin/kenesyairparag.htm יאיר פרג] באתר כנס מודיעין השני
* 
* 

== הערות שוליים ==

קטגוריה:בוטנאים ישראלים
קטגוריה:לוחמי הפלמ"ח
קטגוריה:לוחמי ההגנה
קטגוריה:פעילים חברתיים ישראלים
קטגוריה:מודיעין-מכבים-רעות: אישים
קטגוריה:מועצה אזורית חבל מודיעין: אישים
קטגוריה:חברי חוג הפרופסורים לחוסן מדיני וכלכלי
קטגוריה:בוגרי הנוער העובד והלומד
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת הרווארד
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:אנשי היישוב ילידי הארץ
קטגוריה:אישים הקבורים בבית העלמין מודיעין
קטגוריה:ישראלים שנולדו ב-1929
קטגוריה:ישראלים שנפטרו ב-2001
סאו טומה (עיר)

סאו טומה (בפורטוגזית: São Tomé) היא בירת סאו טומה ופרינסיפה והעיר הגדולה במדינה. בעיר מתגוררים 56,166 תושבים (נכון לשנת 2005).

העיר קרויה על שם השליח הנוצרי תומאס הקדוש.

==היסטוריה==
העיר נוסדה על ידי מתיישבים פורטוגזים בשנת 1485 שחיפשו אדמה לגידול סוכר. לפניהם האי עליו יושבת העיר לא היה מיושב. במאה ה-16 נוסדה בעיר קתדרלה. בשנת 1575 נבנתה בעיר מצודת סאו סבסטיאאו המשמשת כיום כמוזיאון הלאומי של סאו טומה.

בשנת 1599 נכבשו שני האיים (והעיר) על ידי ההולנדים למשך יומיים, ובשנת 1641 למשך שנה שלמה. העיר היוותה בירת המושבה עד שנת 1753. החל משנת 1852 שבה העיר להיות בירת המדינה.

==אתרים בעלי חשיבות==
מבין האתרים החשובים בעיר נמנים ארמון הנשיאות וכנסיית הדייגים.

בעיר שני שווקים.

==תחבורה==
בעיר נמצא נמל התעופה הבינלאומי של סאו טומה. כמו כן העיר מהווה עיר הנמל המרכזית של המדינה. נמל העיר נמצא במפרץ אנה שאבס בצפון מזרח האי סאו טומה.

==דמוגרפיה==

{| border="1" cellpadding="2" cellspacing="0"11
|- bgcolor="#efefef"
! שנה!! אוכלוסין !! שינוי !! צפיפות אוכלוסין
|-
| 1990 (23 ביוני, מדגם) || 42,331 || - || -
|-
| 2000 (16 ביוני, מדגם) || 49,997 || - || -
|-
| 2003 (הערכה) || 53,300 || - || -
|-
| 2005 (הערכה) || 56,166 || - || -
|}

==אקלים==
הטמפרטורות נשמרות יציבות לאורך חודשי השנה, הטמפרטורה הממוצעת עומדת על סביב ה-30 מעלות צלזיוס.

==ערים תאומות==
* 
* 
* 
* 
* 
* 

==קישורים חיצוניים==

* [https://web.archive.org/web/20060424085120/http://dmoz.org/Regional/Africa/Sao_Tome_and_Principe/ סאו טומה ופרינסיפה - מתוך אתר DMOZ]
* מפות העיר:
** מפת רחובות: [http://www.mapquest.com/maps/map.adp?latlongtype=decimal&latitude=6.68&longitude=0.335&zoom=6 מאתר Mapquest], [https://web.archive.org/web/20080120214135/http://maps.msn.com/(kv4dow55ocd4kkqpplbjzmrs)/map.aspx?&lats1=6.68&lons1=0.335&alts1=35 מאתר MapPoint] [http://maps.google.com/maps?||=0.335,6.68 מאתר Google] ו-[http://maps.yahoo.com/maps_result?lat=0.335&lon=6.68&mag=2 מאתר Yahoo! Maps]
* 

קטגוריה:אפריקה: ערי בירה
קטגוריה:סאו טומה ופרינסיפה: יישובים
קטגוריה:ערי חוף
קטגוריה:אפריקה: מושבות פורטוגזיות לשעבר
קטגוריה:יישובים שהוקמו במאה ה-15
לובמבה

לובמבה היא הבירה המסורתית והחוקתית של אסוואטיני, מקום מושב בית המחוקקים של אסוואטיני<ref></ref> ומקום מגורי המלכה האם של אסוואטיני.

העיר ממוקמת במערב המדינה, בעמק אזולוויני, 16 ק"מ ממבבנה, במחוז הוהו. 

בעיר מתגוררים כ-6,000 תושבים.

==תרבות ואתרים בעלי חשיבות==
לובמבה מפורסמת בשני טקסים הנערכים בה:
* ריקוד הקנים הנערך באוגוסט או ספטמבר מדי שנה לכבוד המלכה האם.
* ריקוד מלכות אינקוואלה הנערך בדצמבר או ינואר לכבודו של המלך.

בעיר נמצאים הארמון הממלכתי אמבו, ארמון קראל המלכותי וכן המוזיאון הלאומי של אסוואטיני ופרלמנט אסוואטיני.

בקרבת העיר מצויים שמורת הטבע מלילוואנה ושדה התעופה מאטסאפה.

== קישורים חיצוניים ==
* [http://www.sntc.org.sz/index.asp ESWATINI NATIONAL TRUST COMMISSION]
* 
*לובמבה, מתוך [https://www.thekingdomofeswatini.com/central-eswatini/lobamba/ אתר ממלכת אסווטיני]

==הערות שוליים==

קטגוריה:אסוואטיני: ערים
קטגוריה:אפריקה: ערי בירה
מבבנה

מבבנה (באנגלית: Mbabane; בסוואזית: ÉMbábáne) היא עיר הבירה והעיר הגדולה ביותר של ממלכת אסוואטיני ושל מחוז הוהו. העיר ממוקמת על גדות נהר מבבנה ונהר פולינגאנה בהרי מדימבה ומתגוררים בה 94,874 תושבים (נכון לשנת 2010).

==היסטוריה==
ב-1902, עבר המרכז האדמיניסטרטיבי של המדינה ממנזיני למבבנה. מעבר זה הוביל לגידול מואץ באוכלוסיית העיר.

שמה של העיר נגזר מהמנהיג, מבבנה קוננה (Mbabane Kunene), שחי באזור בתקופת המתיישבים הבריטים.

==כלכלה==
כלכלת העיר והממלכה כולה מתבססת על תיירות, ייצוא סוכר וכריית ברזל ובדיל שבקרבת העיר. כמו כן, קיימים בעיר שני אזורי תעשייה קלה והיא מהווה מרכז מסחרי לסביבתה.

קרבת העיר למעברי הגבול לדרום אפריקה הביאה אף היא לפיתוחה של העיר ולהפיכתה למרכז התיירות של המדינה.

==חינוך ותרבות==
במבבנה פועלים קולג' ווטרפורד-קמהלבה של ארגון הקולג'ים הבינלאומיים משנת 1963 ואוניברסיטת אסוואטיני משנת 1964.

בעיר קיימת נציבות בריטית האחראית על היחסים בין ממשלות אסוואטיני לממלכה המאוחדת.

גלריית אינדינגיליזי לאמנות נוסדה בעיר בשנת 1982 ומציגה אמנות מקומית הכוללת פסלים, ציורים, בטיקים, תכשיטים אתניים וכלי חרס.

==גאוגרפיה ואקלים==
מבבנה שייכת למחוז הוהו ומהווה את בירתו של המחוז וממוקמת על גדות נהר מבבנה ופלג של נהר פולינגאנה בהרי מדימבה. גובהה הממוצע של העיר הוא 1,243 מטרים.

למרות גובהה של העיר, מבבנה מתאפיינת באקלים סובטרופי גשום מתון ושלג נחשב תופעה נדירה, שהתרחש רק 3 פעמים מאז שנת 1900, באזור זה.

הטמפרטורה הממוצעת בחודש יולי היא 15 °C ובחודש ינואר 22 °C.

==ערים תאומות==
* 
* 
* 

==גלריה==
<gallery>
קובץ:Swaziland - Portable market hut in Mbabane.jpg|בקתה במבבנה
קובץ:Abacus Backpackers Mbabane Swaziland.jpg|
</gallery>

==קישורים חיצוניים==

* 
* 

==הערות שוליים==

*
קטגוריה:אסוואטיני: ערים
קטגוריה:אפריקה: ערי בירה
קטגוריה:יישובים שהוקמו ב-1902
מן המצר

מן המצר הוא ספר מאת סופרת הילדים והנוער אסתר שטרייט-וורצל שיצא לאור בשנת 1962 בהוצאת חידוש (בספריית 'ספרי יעל לבני הנעורים'). הספר עוסק בגבורה יהודית בשואה.

==עלילת הספר==
הספר מציג את סיפורה של משפחה יהודית בשואה. במהלך הסיפור מופרדים בכוח בידי הגרמנים ההורים מילדיהם, סשה ורוז'ה, אך במהלך הסיפור פוגשת האם את ילדיה באחד הכפרים הנידחים בפולין.

הגורל האכזר, גורל היהודים בשואה, הפריד את סשה ורוז'ה מהוריהם. במשך שנה תמימה הסתתרו השניים בכוך אפל ומחניק, ומשנתגלה מחבואם, הוברחו ליער. רק לאחר תלאות וייסורים מצאו דרכם לביתו של איכר גוי בעל אישיות מופלאה, שהעניק להם הגנה ומחסה עד לסוף המלחמה. במהלך המלחמה בכפר שבו סשה ורוז'ה גדלים עם האיכר מתרחש רגע השיא בעלילה, פגישת האם וילדיה תחת עיניהם הבולשות של הגרמנים.

==קישורים חיצוניים==
* 
* 

קטגוריה:ספרים על השואה
קטגוריה:ספרי אסתר שטרייט-וורצל
קטגוריה:ספרי 1962
קטגוריה:ספרי הוצאת עמיחי
קונצ'רטו לתזמורת של בארטוק

פורטרט של הפסנתרן והמלחין [[בלה בארטוק]]הקונצ'רטו לתזמורת של בלה בארטוק, SZ.116 BB 127 הוא ממיטב יצירותיו ומן הפופולריות והנגישות שבהן.

הקונצ'רטו נכתב לפי הזמנת קרן קוסביצקי (בניהולו של המנצח סרגיי קוסביצקי), שפנתה אל המלחין לאחר שעזב את הונגריה מולדתו והיגר לארצות הברית עקב מלחמת העולם השנייה. הסברה אומרת שיצירתו הקודמת של בארטוק, רביעיית המיתרים מס' 6 (1939) עלולה הייתה להיות האחרונה אלמלא הזמנה זו שסללה את הדרך לעוד מספר יצירות, בהן הסונאטה לכינור סולו והקונצ'רטו לפסנתר מס' 3.

היצירה נכתבה בשנת 1943, והתאריכים הרשומים בפרטיטורה הם "15 באוגוסט - 8 באוקטובר 1943". ביצוע הבכורה חל ב-1 בדצמבר 1944, בקרנגי הול, ניו יורק, בנגינת התזמורת הסימפונית של בוסטון ומנצחה סרגיי קוסביצקי. הקונצ'רטו זכה להצלחה ומצא מאז את מקומו ברפרטואר הקבוע.

בארטוק הוסיף תיקונים ושינויים ביצירה בפברואר 1945, הגדול בהם בפרק האחרון, לו כתב סיום ארוך יותר. שתי הגרסאות לסיום התפרסמו, ושתיהן מבוצעות כיום.
 
ליצירה חמישה פרקים:
# Introduzione: מבוא איטי ומסתורי, המפנה דרך לאלגרו רצוף מעברים פוגליים. פרק זה כתוב בצורת סונאטה אלגרו.
# Giuoco delle coppie (משחק הזוגות) (ראו הערה למטה): פרק זה מבליט את תפקיד תוף הצד, המקיש מקצב בראשית הפרק ובסיומו. בין שני קצוות אלה, מנגנים צמדי כלי נשיפה מעץ קטעים קצרים. בכל קטע כזה מפריד מרווח שונה בין הצמד - הבסונים מנגנים במרווח סקסטה קטנה זה מזה, האבובים בטרצות, הקלרינטים בספטימות, החלילים בקווינטות והחצוצרות בסקונדות קטנות. החלק האמצעי בפרק הוא בסגנון כוראל.
# Elegia: פרק איטי, טיפוסי למה שמכונה "מוזיקת לילה" של בארטוק.
# Intermezzo interrotto (אינטרמצו מופסק): מלודיה זורמת במפעם משתנה, מופסקת בנושא נדוש, המטופל באירוניה ברורה, בחלקו כפרודיה על שיר לכת מתוך סימפוניית "לנינגרד" (השביעית) של דמיטרי שוסטקוביץ'. הנושא הנדוש עצמו מופסק בגליסנדי "מזלזלים" בטרומבונים ובפרצי "צחוק" לגלגני של כלי הנשיפה מעץ.
# Finale: בציון פרסטו, בו נושא ראשי הבנוי כפרפטואום מובילה סחרחר מתחרה בזיקוקי פוגאטו ונעימות עממיות. גם פרק זה בנוי בצורת סונאטה אלגרו, ושיאו הוא פוגאטו רב-עוצמה לכלי הנשיפה ממתכת.

ביצירה עושה בארטוק שימוש בתערובת של כל מיני טכניקות קומפוזיציה ויש טוענים שהיא בין היצירות התזמורתיות המבריקות שנכתבו מאז ומעולם.

זו אולי הנודעת ביותר מבין מספר יצירות שהוכתרו בתואר, המנוגד לכאורה, "קונצ'רטו לתזמורת". בארטוק אמר שהעדיף לקרוא ליצירה קונצ'רטו ולא סימפוניה, משום שהכלים מטופלים בה בגישה סוליסטית ווירטואוזית. 

הערה: אמנם בפרטיטורה המודפסת הפרק השני קרוי "Giuoco della coppie" (משחק הצמדים), אך בכתב היד של בארטוק הוא נקרא "Presentando le coppie" (הצגת הצמדים). בפרטיטורה המודפסת יש גם ציון מטרונום שגוי לפרק זה. מי שעמד על כך הוא סר גאורג שולטי, כאשר התכונן להקלטת הקונצ'רטו לתזמורת וסוויטת המחולות, וכך כותב שולטי:

== קישורים חיצוניים ==

קטגוריה:קונצ'רטי
קטגוריה:מוזיקה של המאה ה-20 
קטגוריה:יצירות במוזיקה קלאסית
קטגוריה:מוזיקה הונגרית
שתיקת הצופרים

שתיקת הצופרים היא דרמה טלוויזיונית ישראלית משנת 2003 שהופקה על ידי ריקי שלח במלאת שלושים שנה למלחמת יום הכיפורים. את הסרט ביים אורי ענבר ואת התסריט כתב מוטי לרנר על פי הספר "הצופה שנרדם" מאת פרופסור אורי בר-יוסף.

הסרט עוסק בהתרחשויות סביב הדרג המדיני והצבאי, בעיקר בחטיבת המחקר של אגף המודיעין, בשבועיים לפני פרוץ המלחמה. בשבועיים אלו דבק אמ"ן בקונספציה – התאוריה לפיה מצרים לא תפתח במלחמה עם ישראל והסיכויים לפרוץ המלחמה נמוכים. הסרט אף משחזר חלק מדיוניה של ועדת אגרנט, שהוקמה על מנת לחקור את נסיבות פריצת המלחמה.

הסרט פותח ומומן על ידי קרן מקור לסרטי קולנוע וטלוויזיה, "טלעד" והרשות השנייה לטלוויזיה ולרדיו, ושודר בשידורי טלעד של ערוץ 2. הסרט זכה בפרס האקדמיה לטלוויזיה לסרט הטלוויזיה הטוב ביותר לשנת 2004. ב-12 באוקטובר 2004 הוקרן הסרט בספריית הקונגרס האמריקני בפני חברי הקונגרס ועובדיו ובפני הקהל הרחב.

== דמויות ==
* יורם חטב כרס"ן ויקטור גבאי - ראש מדור בענף מצרים באמ"ן - דמותו מבוססת על שילוב הסיפורים של אזרח עובד צה"ל באמ"ן-מחקר אלברט סודאי, סגן סימן טוב בנימין (קצין מערך בפיקוד דרום), סא"ל זיזי (זוסיה) קניאזר (ראש ענף ירדן באמ"ן-מחקר), סא"ל אביעזר יערי (ראש ענף סוריה באמ"ן מחקר) וכן רס"ן יעקב (ינקיל) רוזנפלד (ראש המדור הצבאי בענף מצרים). לאורך כל הסרט מתריע גבאי על הראיות הרבות התומכות בפרוץ מלחמה, ונהדף שוב ושוב על ידי מפקדו ועל ידי ראש אמ"ן אלי זעירא.
* נתן דטנר בתפקיד האלוף אלי זעירא - ראש אמ"ן
* איתן לונדנר בתפקיד אל"ם עמרם ריכטר - ראש ענף מצרים באמ"ן
* אילן גנני בתפקיד רס"ן אברהם לייבוביץ' - ראש מדור בענף מצרים באמ"ן
* אסי דיין בתפקיד אביו - שר הביטחון משה דיין
* גיל פרנק בתפקיד הרמטכ"ל דוד אלעזר
* רות גלר בתפקיד ראש הממשלה גולדה מאיר
* אילן צינמן בתפקיד רס"ן הרצל - ראש לשכת ראש אמ"ן
* קרן ברגר בתפקיד נורית - פקידתו של רס"ן ויקטור גבאי
* ערן עמיחי בתפקיד המלך חוסיין
* יוסי אלפי בתפקיד 'בבל' - סוכן המוסד במצרים, המבוסס על דמותו של אשרף מרואן - סוכן המוסד במלחמת יום הכיפורים
* עמי ויינברג בתפקיד האלוף במילואים צבי זמיר - ראש המוסד
* יגאל שדה בתפקיד האלוף ישראל טל - סגן הרמטכ"ל

== קישורים חיצוניים ==

* .
* .
* .
* .

== הערות שוליים ==

קטגוריה:סרטי מלחמת יום הכיפורים
קטגוריה:זוכי פרס האקדמיה לטלוויזיה: תוכניות וסדרות
קטגוריה:אמ"ן בתרבות ובאמנות
קטגוריה:סרטי טלוויזיה ישראליים
קטגוריה:סרטים ישראליים משנת 2003
מבצע בתק

מבצע בתק נערך במלחמת העצמאות כחלק ממבצע דני, ומטרתו הייתה כיבוש אזור מגדל צדק, המחצבות וראש העין.

קודם לכך, ב-30 במאי 1948 נכבשה ראש העין על ידי כוחות האצ"ל, אולם למחרת הם נסוגו תחת התקפת נגד קשה של לוחמי חסן סלאמה, שנעזרו בצבא העיראקי בה נהרגו 6 מאנשי האצ"ל בקרב זה נפצע חסן סלאמה ומת לאחר כמה ימים.

במבצע בתק, אשר אירע בליל 11 ביולי - 12 ביולי 1948, כבש גדוד 32 של חטיבת אלכסנדרוני את מגדל צדק ועמד בהצלחה כנגד התקפות נגד של הכוחות העיראקיים. לאחר כישלונם במגדל צדק, פינו העיראקים את ראש העין והניחו חומרי נפץ במכון שאיבת המים. כוחות אלכסנדרוני הצליחו לנטרל את המטענים ולמנוע הרס מפעל השאיבה החשוב. שתי פלוגות מגדוד 145 תגברו השתתפו במבצע לצד גדוד 32.

בגן הלאומי ירקון יש אנדרטה ל-36 לוחמי חטיבת אלכסנדרוני שנפלו בכל קרבות ראש העין ומגדל צדק במהלך מלחמת העצמאות.

==קישורים חיצוניים==
*[https://www.alexandroni.org/rosh-haayin/ מבצע בתק] באתר חטיבת אלכסנדרוני.

==הערות שוליים==

בתק
בתק
קטגוריה:ראש העין: היסטוריה
קטגוריה:החזית העיראקית במלחמת העצמאות
קטגוריה:חטיבת אלכסנדרוני: קרבות ומבצעים
בדה

בַּדָה (ברוסית: Бада) הוא כפר בנפת חילוקסקי במחוז צ'יטה שברוסיה, היושב על נהר החילוק. הכפר הוקם ב-1900 בזמן בניית הרכבת הטרנס סיבירית. ב־9 באוקטובר 2002 מנתה אוכלוסיית הכפר 5,382 נפשות.

== תולדות הכפר ==
במאה ה-17 הופיעו הקוזאקים הראשונים במחוז, אך הם לא הקימו יישובים משום שהצאר פיוטר הגדול העניק אוטונומיה לראשי השבטים המקומיים. תחנות רכבת ראשונות נבנו באזור כאשר ממשלת רוסיה החלה לסלול את מסילת הרכבת הטרנס סיבירית על מנת לגשר בין חלקי האימפריה, ובשנת 1900 הוקם היישוב כאחת מתחנות הרכבת הטרנס סיבירית. עם חלוף השנים היישוב הלך וגדל ונבנו בו מנסרה ומחלבה.

==בסיס חיל האוויר הרוסי==
בשנות ה-60 הוקם ביישוב בסיס חיל אוויר של הצבא האדום כתגובה למשבר ביחסים בין ברית המועצות וסין בו הוצבו טייסות מפציצי סוחוי Su-24. הבסיס ממוקם בגובה 762 מטר, 3 ק"מ צפונית-מזרחית מהכפר. יש בו מסלול אחד באורך 2,500 מטרים.

== קישורים חיצוניים ==
* [https://web.archive.org/web/20070317224947/http://www.transsib.ru/Eng/city-zab.htm#Bada תחנת בדה של המסילה הטרנס סיבירית], transsib.ru
* [http://wikimapia.org/63741/ צילום אווירי של שדה התעופה הצבאי בדה], wikimapia.org

קטגוריה:חבל מנהלי עבר הבאיקל: יישובים
קטגוריה:יישובים שהוקמו ב-1900
אריקה

אריקה (בספרדית: Arica) היא עיר נמל השוכנת בצפון צ'ילה, כ-18 קילומטר מהגבול עם פרו. העיר משמשת כבירת הפרובינציה אריקה שבמחוז אריקה ופרינאקוטה, ומתגוררים בה כ-200,000 תושבים. העיר מוכרת גם בשם "עיר האביב הנצחי". אריקה הייתה חלק מפרו עד שנת 1880, עד לפלישתה של צ'ילה לאזור בעת מלחמת האוקיינוס השקט.

העיר מחזיקה בתואר העיר הצחיחה ביותר בעולם: 0.2 מ"מ בממוצע (לשם השוואה-כמות המשקעים באילת, עיר תאומה של אריקה, ובתל אביב: 28 ו-510 בהתאמה).

==ערים תאומות==
* 
* 
* 
* 
* 
* 
* 
* 
* 

== קישורים חיצוניים ==

* 
* 

קטגוריה:צ'ילה: ערים
קטגוריה:צ'ילה: ערי חוף
קטגוריה:מזג אוויר קיצוני בכדור הארץ
קטגוריה:צ'ילה: ערי נמל
קטגוריה:יישובים שהוקמו במאה ה-16
גמלון

גמלון בחזית "האקדמיה היוונית הלאומית" ב[[אתונה]]
גמלון בחזית בית האופרה ב[[פראג, הפסלים מאת תיאודור פרידל]]
גמלון בחזית הצפונית של [[הבית הלבן. גמלונים קטנים גם מעל לחלק מהחלונות]]

גַּמְלוֹן הוא אלמנט אדריכלי בצורת משולש שווה-שוקיים בחזית של מבנה. גמלונים נפוצו במבנים, בעיקר מקדשים באדריכלות יוון העתיקה, ונעשה בהם שימוש במספר רב של מבנים בסגנונות אדריכליים שונים. מטרתו המקורית של הגמלון היא לתמוך את הגג המשופע, אך נעשה בו שימוש אדריכלי בעיקר כדי לתת למבנה מראה יציב ואיתן.

באדריכלות הקלאסית מופיע הגמלון מעל השכבות של הארכיטרב, האפריז והקרניז, כחלק מהאנטבלטורה. הגמלון הקלאסי הוא הכותרת של המבנה כולו. בסגנונות אחרים נבנו גמלונים מעל שערים או פתחים אחרים על מנת להדגיש אותם ולקשט אותם. לעיתים, קיימים תחריטים או פסלים בתוך הגמלון עצמו המכונים "טימפנון" או נבנה חלון עגול קטן במרכזו.

באדריכלות הגותית גמלונים, להם קוראים בגרמנית: Wimperg, היו משולשים שווי שוקיים חדים וגבוהים, ללא צלע הבסיס, שעיטרו חלונות מחודדים ושערים. השימוש בגמלונים היה רווח בעיקר בסגנון הגותי הקורן ונועד להקנות תחושה של גובה ושאיפה השמיימה. 

==ראו גם==
* קמרון
* הסדרים הקלאסיים
==קישורים חיצוניים==

* 
* 

קטגוריה:אלמנטים אדריכליים
קטגוריה:יוון העתיקה: אדריכלות
קטגוריה:סימטריה באדריכלות
בנגלית

בנגלית (বাংলা) היא שפה ממשפחת השפות ההודו-אירופיות המדוברת בעיקר בבנגלדש וכן במערב בנגל וצפון-מזרח הודו.

==היסטוריה==
מקור השפה הבנגלית הוא בניבים הצפוניים של השפות ההודו-אריות והיא החלה להתפתח כשפה עצמאית במאה העשירית לספירה.

==מקורות והתפתחות השפה==
השפה הבנגלית, שמקורה בניבים הצפוניים של השפות ההודו-אריות, התגבשה כשפה עצמאית במאה העשירית לספירה<ref></ref>. היא משמשת כשפה רשמית בבנגלדש והיא אחת השפות המדוברות ביותר בעולם<ref></ref>. ההשפעה על התפתחותה של השפה הבנגלית הייתה מגוונת, כולל השפעות מהשפות הערבית, הפרסית והאנגלית, שהותירו חותם על אוצר המילים והדקדוק. למרות השינויים שעברה הבנגלית במהלך ההיסטוריה, היא שמרה על זהות תרבותית ייחודית והפכה לכלי מרכזי להבעת הזהות הבנגלית. למעשה, הבנגלית הייתה מרכיב מרכזי בתנועות הלאומיות של בנגלדש, שכן היא סימלה את הזהות הבנגלית הייחודית והייתה כלי מאחד עבור העם הבנגלי.

==חשיבות תרבותית וספרותית==
השפה הבנגלית שימשה ככלי מרכזי בהתפתחות התרבות והספרות של אזור בנגל. סופרים בנגליים רבים תרמו תרומה משמעותית לספרות העולמית, ביניהם רביינדרנאת טאגור, אשר זכה בפרס נובל לספרות. הספרות הבנגלית ידועה בעושרה, במגוון הז'אנרים שלה ובנושאים החברתיים והפוליטיים שהיא מעלה. השפה הבנגלית ממשיכה לשמש ככלי לביטוי יצירתי ואינטלקטואלי. היא חיונית לשמירה על הזהות התרבותית של העם הבנגלי. הספרות הבנגלית השפיעה על ספרויות נוספות בדרום אסיה והייתה מקור השראה לסופרים רבים ברחבי העולם.

==קישורים חיצוניים==

* 
* [https://web.archive.org/web/20060625045854/http://www.homepages.ucl.ac.uk/~uclyara/bong_us.pdf Tanmoy Bhattacharya,Bangla] (באנגלית)

==הערות שוליים==

קטגוריה:קצרמר הודו
קטגוריה:בנגלדש: תרבות
קטגוריה:הודו: שפות
קטגוריה:שפות הודו-איראניות
קטגוריה:שפות
קטגוריה:בנגל
אליפטיות

אוקטן, תרכובת אורגנית אליפטית]]
ה[[סם אפדרין מכיל חלק ארומטי (משמאל) וחלק אליפטי]]
תרכובת אָלִיפַטית (באנגלית: Aliphatic) היא תרכובת אורגנית שאינה ארומטית. 

בתרכובת אליפטית קיימים קשרים קוולנטים רגילים (פשוטים, כפולים או משולשים); בתרכובת ארומטית, לעומת זאת, קיימים קשרים קוולנטיים מיוחדים, המהווים מצב ביניים בין קשר פשוט וקשר כפול. קשרים אלו מעניקים לתרכובת תכונות מיוחדות (ראו: רזוננס כימי).

תרכובות רבות מכילות חלק ארומטי וחלק אליפטי (למשל שרשרת פחמימנית ארוכה (אליפטית) הקשורה לטבעת בנזן ארומטית). תרכובות אלו מוגדרות כארומטיות. למרות שקיימות אלפי תרכובות ארומטיות, הרי שרוב התרכובות האורגניות הן אליפטיות.

==קישורים חיצוניים==

* 

קטגוריה:כימיה אורגנית
קטגוריה:תרכובות אורגניות
אוסבלדו ארדילס

אוסבלדו (אוסי) ססאר ארדילס (נולד ב-3 באוגוסט 1952 בקורדובה, ארגנטינה) הוא מאמן וכדורגלן עבר, שזכה עם נבחרת ארגנטינה במונדיאל 1978 בתפקיד קשר. בין יוני לאוקטובר 2006, ארדילס שימש כמאמן בית"ר ירושלים שבליגת העל עד שהוחלף על ידי יוסי מזרחי.
ארדילס היה אחד השחקנים המובילים בטוטנהאם הוטספר. לארדילס 53 הופעות במדי נבחרת ארגנטינה, והוא כבש במדיה שמונה שערים.

לקראת תחילת עונת 2006/07, מונה ארדילס למאמן בית"ר ירושלים, בהחליפו את המאמן הקודם לואיס פרננדז. כבר בתחילת העונה הודחה בית"ר מגביע אופ"א ומעמדו של ארדילס בקבוצה החל להתערער. לאחר הפסד למכבי נתניה במחזור החמישי, פוטר ארדילס מבית"ר ובמקומו הגיע לקבוצה יוסי מזרחי.

==הישגים==
כשחקן:
* זכייה במונדיאל 1978 עם נבחרת ארגנטינה
* זכייה בגביע ה-FA – 1981, 1982
* זכייה בגביע אופ"א – 1984
כמאמן:
* אליפות ליגת העל היפנית – 2000
* זכייה בגביע הקיסר – 2004/05
* עלייה לפרמייר ליג – 1990, 1993

==קישורים חיצוניים==

* [https://web.archive.org/web/20070927034406/http://www.sport5.co.il/articles.aspx?FolderID=64&docID=6164&lang=HE כתבה אודות ארדילס מאתר "ספורט 5"]

קטגוריה:קשרי כדורגל ארגנטינאים
קטגוריה:כדורגלני אינסטיטוטו דה קורדובה
קטגוריה:כדורגלני בלגראנו
קטגוריה:כדורגלני הורקאן
קטגוריה:כדורגלני טוטנהאם הוטספר
קטגוריה:כדורגלני פריז סן-ז'רמן
קטגוריה:כדורגלני בלקברן רוברס
קטגוריה:כדורגלני סווינדון טאון
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:חברי היכל התהילה של הכדורגל האנגלי
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:מאמני כדורגל ארגנטינאים
קטגוריה:מאמני סווינדון טאון
קטגוריה:מאמני ניוקאסל יונייטד
קטגוריה:מאמני וסט ברומיץ' אלביון
קטגוריה:מאמני טוטנהאם הוטספר
קטגוריה:מאמני גוודלחרה
קטגוריה:מאמני דינמו זאגרב
קטגוריה:מאמני אל-איתיחאד
קטגוריה:מאמני יוקוהמה אף. מרינוס
קטגוריה:מאמני ראסינג קלוב
קטגוריה:מאמני בית"ר ירושלים
קטגוריה:מאמני הורקאן (כדורגל)
קטגוריה:מאמני סרו פורטניו
קטגוריה:ארגנטינאים שנולדו ב-1952
גביע (קבוצת כוכבים)

גביע (Crater) היא קבוצת כוכבים לא בולטת מדרום לקו המשווה השמימי. כוכביה עמומים, בבהירות נראית מדרגה 3.5 ומעלה. הקבוצה הייתה אחת מ-48 קבוצות הכוכבים שנמנו על ידי תלמי.

==כוכבי הקבוצה==
α בגביע הוא כוכב כתום במרחק של כ-175 שנות אור. בהירותו היא מדרגה 4 ולמרות סימונו הוא אינו הכוכב הבהיר ביותר בקבוצה.

β בגביע הוא כוכב לבן במרחק של כ-265 שנות אור. בהירותו היא מדרגה 4.5.

δ בגביע הוא ענק כתום במרחק של כ-195 שנות אור ועם בהירות מדרגה 3.6. זהו הכוכב הבהיר ביותר בקבוצה.

==מיתולוגיה==
הקבוצה זוהתה במיתולוגיות השונות עם גביעים שונים, ובייחוד בזו היוונית. המפורסם שבהם הוא גביעו של האל אפולו, אשר עורב נצטווה למלאו במי נהר. העורב התעכב בדרכו, וכתירוץ לאיחור הביא עימו נחש מים שכביכול חסם את דרכו. כתוצאה מכך, קבע אפולו בשמים את כל השלושה.

הקבוצה זוהתה גם עם הגביע הקדוש של ישו.

==קישורים חיצוניים==

* 

קטגוריה:קבוצות כוכבים
קטגוריה:48 קבוצות הכוכבים של תלמי
סוף הדרך (תוכנית טלוויזיה)

סוף הדרך היא תוכנית מציאות ישראלית ששודרה בערוץ 2 על ידי הזכיינית רשת בשנים 2004–2005.

התוכנית מבוססת על הסדרה המירוץ למיליון. בתוכנית, מצוותים 24 אנשים שלא מכירים זה את זה ל-12 זוגות. הזוגות מתחרים במשימות, כאשר בכל פעם הזוג שמגיע אחרון מודח מהתוכנית. הזוג שנשאר בסוף זוכה בפרס של חצי מיליון שקלים.

התוכנית הופקה במימון הארגון צו פיוס, השואף לחבר בין חלקי החברה השונים, בעלות של חצי מיליון דולר. בשל כך הורכבו הזוגות משני בני זוג שאחד דתי והשני חילוני.

בעונה הראשונה של התוכנית ניצח הצמד אריאל פרקש (רופא דתי) וחצב מן (חילוני הומוסקסואל גלוי ואיש השנה של המגזין "הזמן הוורוד"). בעונה השנייה ניצח הצמד עובד בן חורין (תושב נוב, בנו של מיכאל בן חורין, פעיל מפלגת הימין הקיצוני כך) וג'ניה וסרמן (חילונית, עולה מחבר המדינות, במאית ושחקנית טלוויזיה).

תוכנית הגמר זכתה לרייטינג של 29.6%.

==בתרבות==
*אלי אילדיס עצמו השתתף אף בפרודיות שנעשו לתוכנית: ספיישל ששודר בערוץ הילדים במסגרת חג הפורים בהשתתפות כל כוכבי המגילה וב"היכל התרבות" במסגרת מערכון שעסק בידוענים שמחתנים.

== ראו גם ==
* המירוץ למיליון (תוכנית טלוויזיה ישראלית)
* פקין אקספרס (תוכנית טלוויזיה ישראלית)

== קישורים חיצוניים ==

ביקורות
* 
* 
==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
שעון מטוטלת (קבוצת כוכבים)

שעון מטוּטלת (בלטינית: Horologium) היא קבוצת כוכבים קטנה וקשה למציאה בשמי הדרום, דרומית מזרחית לקבוצת ארידנוס. הקבוצה מורכבת מכוכבים עמומים במיוחד. שם הקבוצה ניתן לה על ידי האסטרונום הצרפתי ניקולא לואי דה לאקאי כמחווה לכריסטיאן הויגנס ממציא שעון המטוטלת.

מכיוון שהקבוצה הוגדרה רק במאה ה-18 אין סיפורים מיתולוגיים הקשורים אליה.

==כוכבי הקבוצה==
α בשעון מטוטלת הוא ענק כתום במרחק של כ-115 שנות אור ועם בהירות נראית מדרגה 3.85. זהו הכוכב הבהיר ביותר בקבוצה והיחיד עם בהירות מדרגה מתחת ל-5, כלומר כל שאר כוכבי הקבוצה ניתנים לראיה רק בתנאי צפייה מיטביים.

R בשעון מטוטלת הוא ענק אדום משתנה מאותו סוג כמו הכוכב מירה בלווייתן. בהירות הכוכב משתנה במחזוריות של כ-408 ימים בין דרגה 4.7, אז ניתן לראותו בעין, (בתנאי צפייה מיטביים) ובין דרגה 14, אז ניתן לראותו רק באמצעות טלסקופ בינוני.

== קישורים חיצוניים ==

* 

*
קטגוריה:קבוצות כוכבים
קטגוריה:14 קבוצות הכוכבים של ניקולא לואי דה לאקאי
גראסה דה קוטנרי

בקבוק של יין "גראסה דה קונטרי"
גראסה דה קוטנרי (ברומנית: Grasa de Cotnari) הוא היין הרומני המפורסם ביותר.

גראסה דה קוטנרי הוא יין רומני טיפוסי המופק מזן של ענבים הגדל בכרמים של היישוב קוטנרי במחוז יאשי שברומניה. גידול הזן החל כבר בימי השליט הרומני בן המאה ה-15, שטפן הגדול. הכרמים משתרעים על הצד המזרחי של הרי דאלול מארה (Dealului Mare) שהם חלק מהרי חרלאו (Hârlău).

ליצירת היין משתמשים בענבים שנבצרו לאחר שיא בשלותם, בשלב שבו הותקפו כבר על ידי ריקבון אציל (Botrytis cinerea). יין זה מכיל כמות גדולה של סוכר, כ-240 גרם לליטר יין.

קטגוריה:יינות רומניים
אולי זה אני

אולי זה אני הוא אלבום הבכורה של המוזיקאי והזמר הישראלי יוני בלוך, שיצא ב-2004.
== הפקה ==
חברי הלהקה המלווה את בלוך באלבום זה הם תומר להב (גיטרה), אור זובלסקי (תופים), טל קירשבוים (בס), קרולין לאוול (צ'לו), ג'ון מת'יאס (ויולה וכינור) ואפרת גוש (שירה). בלוך הלחין ועיבד את כל השירים בעצמו. רוב מילות השירים נכתבו על ידי ברק פלדמן בשיתוף עם בלוך.

השירים משלבים מאפיינים של מוזיקת רוק כמו גיטרות חשמליות וצעקות, לצד קטעי פסנתר מלודיים ומינימליים בביצוע בלוך עצמו. מרבית השירים פורסמו טרם הוצאת האלבום באתר במה חדשה. השירים "התקף לב קטן", "מכיר אותו", "הפסיכולוגית", "נפוליאון" ו"תני לזה ליפול" יצאו כסינגלים. לשירים "נעים בחוץ", "התקף לב קטן" ו"הפסיכולוגית" הופקו וידאו קליפים.

==שירי האלבום==
כל השירים נכתבו על ידי ברק פלדמן והולחנו על ידי יוני בלוך, מלבד היכן שמצוין אחרת.

#התקף לב קטן - 3:24
#מכיר אותו - 4:33
#הפסיכולוגית - 4:09
#לוט - 5:05
#אם לא היום אז מחר (מילים: יוני בלוך) - 4:05
#נעים בחוץ - 2:58
#אולי זה יוני - 3:42
#נפוליאון (מילים: יוני בלוך) - 3:10
#תני לזה ליפול (מילים: יוני בלוך וברק פלדמן) - 2:44
#תפוזים - 2:50
#העיקר הבריאות (מילים: יוני בלוך) - 3:07
#בחתונה של גרי (מילים: ברק פלדמן) - 3:39
#אלוהים נחמדה (מילים: יוני בלוך) - 4:31
#אני - 3:40
#ההשראה של דפנה (שיר נסתר) - 2:41

== קישורים חיצוניים ==

קטגוריה:אלבומי בכורה מ-2004
קטגוריה:אלבומי רוק ישראליים
קטגוריה:אלבומי יוני בלוך
קטגוריה:אלבומים בעברית
שלומי שבן (אלבום)

שלומי שבן הוא שמו של אלבום הבכורה של הזמר-יוצר והפסנתרן הישראלי שלומי שבן, שיצא בשנת 2000 על ידי חברת התקליטים אן אם סי בהפקת זאב אולמן.
== הפקה ==
כל השירים באלבום נכתבו והולחנו על ידי שבן עצמו (מלבד "חתיכת שמיים" שנכתב והולחן על ידי לאה שבת) ועוסקים בעיקר ביחסיו עם בנות זוג שונות. הטקסטים לרוב ציניים והומוריסטים אך עם זאת פואטיים. מהאלבום יצאו הסינגלים "אריק", "מחר (ב"ה)", "כולם אומרים", "שרמוטה פוריטנית" ו"חתיכת שמיים" - דואט עם שלומי שבת, שצורף לאלבום במהדורות מאוחרות יותר. את השירים עיבדו אסף תלמודי, שגם הפיק מוזיקלית את האלבום, ואלדד גואטה, שגם ניגן בס. מוזיקאים רבים השתתפו ביצירת האלבום, שכולל כמה כלים לא אופייניים לאלבומי רוק כגון גלוקנשפיל וצ'מבלו, וביניהם נעם רותם (גיטרה חשמלית וקולות), עידו אגמון (גיטרות) וגיל סמטנה (קונטרבס ב"בן אדם רגיל").

השיר המוכר ביותר באלבום "אריק" הפך ללהיט מיד עם יציאתו ונבחר לשיר השנה בגלי צה"ל. השיר מדבר על מיאוסו של הכותב מכך שבת זוגו מדברת על אהובה לשעבר או שמא מאהובה הנוכחי, שנקרא אריק ("כשאת במיטה שלי, אל תדברי על אריק"). בשיר הפותח "שרמוטה פוריטנית" הוא מתאר בחורה שהקסימה אותו בתחילת הקשר מכיוון שהיא לא הולכת אחרי הזרם ("את חובבת שירה, זה מקסים, מקסים / עיוורת לחיצוניות, את בזה לטקסים") אך לאחר מכן הוא מגלה שהיא לא שונה מכל השאר ("והנה סובבה את ראשה הנעלה, עורפה הקשה מתגלה") והיא עוזבת אותו ("אומרת לי אין מה לדבר, האש בה כבתה ויש בה אחר").

בשיר השני, "יחזקאל VS. ניו יורק", שבן מתאר את חבריו שמחכים לנסיעה לטוקיו או ניו יורק ואילו הוא עצמו מעדיף להשתכשך ב"ביצה" המקומית ("לי בתחת של כולם די נוח, יושב אצל יחזקאל על החוף"). השיר "יחזקאל ממשיל" מתאר את אותו הסיפור, רק באופן מטאפורי יותר ("לעוף, לעוף מיד זימר העייט...").

בשיר "ערב לזכרי" מדבר הכותב על ערב שנערך שנה אחרי מותו שלו עצמו ("אני נראה נחמד, בשני ציורי שמן / עשו אותי יפה יפה, כמעט לא אני") כמשל לפרידה בזוגיות. מידה נאה של הומור עצמי מגלה שבן בשיר הבא "עמוק" שבו משפט אחד בלבד - "הלוואי והייתי עמוק כמו שאני יומרני". השיר "כולם אומרים" מדבר על הביקורת שיש לחברים של הכותב כלפי חברתו, ולבסוף כניעתו ללחציהם והפרידה ממנה.

הלחן של השיר "Visions of Dylan, Kelly & Yaela 90210" מבוסס על השיר "Visions of Johanna" של בוב דילן (מתוך אלבומו Blonde on Blonde) ושבן אף מזכיר בו את עצמו.

בשיר "סיגריות" הוא מדבר בין היתר על הרצון להצליח בתחום המוזיקה ("וכשאתה חוזר הביתה, אתה שר, כי יש לך חלום ואין לך זמן") ואילו בשיר "בן אדם רגיל" הוא גם נותן רמז למה הוא כל כך רוצה להצליח ("הוא בן אדם רגיל כזה/ עובד הרבה ישן מעט/ בן אדם רגיל כזה/ לי זה לא יקרה").

עטיפת האלבום מציגה קו שבור, באותו פורמט בו הוצגו תחנות האוטובוס של חברת דן, עם שמות השירים באלבום, כשבצד העטיפה המספר 5. הקונספט של מעצב העטיפה, לדברי שבן, הוא "קו 5".

==רשימת רצועות==
#שרמוטה פוריטנית (3:10)
#יחזקאל VS. ניו יורק (3:14)
#ערב לזכרי (2:37)
#עמוק (00:54)
#כולם אומרים (2:53)
#Visions of Dylan, Kelly & Yaela 90210 (3:22)
#מחר (ב"ה) (3:55)
#יחזקאל ממשיל (1:38)
#אריק (4:17)
#בן אדם רגיל (2:50)
#סיגריות (3:15)
#עם טליה (אנקום בכולם) (2:37)
#דניאלה (3:25)
#שיר ערש-דווי (2:58)
#מסיבת גג (2:29)
#חתיכת שמיים (עם שלומי שבת) (4:15)

== קישורים חיצוניים ==

* 
* 
* 

קטגוריה:אלבומי בכורה מ-2000
קטגוריה:אלבומי שלומי שבן
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
קטגוריה:אלבומי זהב בישראל
Deep Purple (אלבום)

Deep Purple ("דיפ פרפל") הוא אלבומה השלישי של להקת הרוק הבריטית דיפ פרפל, שיצא ב-1969. האלבום הוא האחרון שיצא עם ההרכב המקורי של הלהקה, עם השתתפותו של הזמר המקורי רוד אוונס. למרות שבחי המבקרים שראו בו אלבום פורץ דרך, הקהל באמריקה ובבריטניה קיבל את האלבום בקרירות ולא באהדה כמו באלבומיהם הקודמים, "The Book of Taliesyn" ו-"Shades of Deep Purple".

==הקלטות==
האלבום הוקלט באולפני "De Lane Lea Studios" שבלונדון. ההקלטות נערכו תחת לחץ מפני שהלהקה כמעט ולא מצאה זמן בין כל סיבובי ההופעות המרובים שערכה. חברי הלהקה התעקשו ליצור חומר מקורי, ולמעשה זהו האלבום הראשון שלהם שמלבד שיר אחד, כולו חומר מקורי, בניגוד לשני האלבומים הקודמים שכללו יותר קאברים.

צליל האלבום כבד ונוקשה יותר מאלבומיהם הקודמים, ומכיל השפעות של בלוז רוק, רוק מתקדם ומוזיקה קלאסית.

==תוכן השירים==
השיר "Lalena" הוא גרסת הכיסוי היחידה באלבום. את השיר כתב דונובן שנה קודם. השיר "April" הוא השיר המורכב ביותר באלבום והוא גם השיר שסוגר את האלבום. השיר הוא יצירה בת 12 דקות, המושפעת ממוזיקה קלאסית, רוק כבד ורוק מתקדם. היא מכילה סולואים ממושכים של אורגן, גיטרה חשמלית, כלי נשיפה וקטעי תזמורת. רבים מחשיבים את היצירה כאחת מהטובות ביותר שיצרה הלהקה אי פעם.

== הצלחה וביקורת ==
ההצלחה המסחרית של הלהקה בארצות הברית חלחלה לבסוף גם לבריטניה, והפופולריות של הלהקה עלתה במולדתם: מגזינים רבים החלו לכתוב אודותיהם, והתקבלו בקשות רבות להופעות. למרות זאת, האלבום התקבל בארצות הברית ובבריטניה בקרירות יחסית והצליח פחות מאלבומיהם הקודמים.

מבחינה ביקורתית, האלבום שובח על ידי מבקרי מוזיקה רבים. ברוס אדר (Bruce Eder) מאתר Allmusic כתב על האלבום: "זהו אלבום שניתן לשבת ולהאזין לו שלוש פעמים ברציפות, גם אלו שלא נמנים עם מעריצי דיפ פרפל... מדובר באחד מאלבומי הרוק המתקדם המרעננים ביותר אי פעם". מעריצים מחשיבים את האלבום כאחד הייחודיים והטובים ביותר שהקליטה הלהקה לאורך הקריירה שלה.
{| class="wikitable"
! colspan="2" |ביקורות של אתרי מוזיקה
|-
!שם האתר
!ביקורת
|-
|AllMusic
|4.5/5
|-
|PopMatters
|6/10
|-
|Collector's Guide to Heavy Metal
|7/10
|-
|Sputnikmusic
|3/4
|}

==רשימת השירים==

== שער האלבום ==
העטיפה המקורי בצבע. כך היה נראה האלבום אלמלא הייתה השגיאה בהדפסה.
על שער האלבום, מופיע קטע מתוך ציורו של הירונימוס בוש, "גן התענוגות הארציים". (בו נשתלה תמונה של חברי הלהקה) חברת התקליטים נתקלה בקשיים עם הציור שכן הוא נתפס באופן שגוי בארצות הברית כאנטי־דתי, ובו אירועים לא מוסריים, ובכך נדחו התקליטים על ידי חנויות תקליטים רבות. הציור המקורי צויר בצבע אבל הוא מופיע בשחור-לבן על גבי העטיפה הסופית. זאת בגלל שגיאת הדפסה שקרתה בטעות בעת הדפסת הפריסה המקורית, הלהקה התלהבה מאיך שנראתה העטיפה בשחור-לבן, ובחרה לשמור עליה כך. קטע נוסף מאותו ציור של בוש (בצבע) שימש כעטיפת אלבום שנתיים קודם לכן על ידי הלהקה "Pearls Before Swine" באלבום הבכורה שלה, שנקרא "Nation Nation Underground".

==מבצעים==
*ריצ'י בלקמור - גיטרה
*ג'ון לורד - קלידים, אורגן וקולות רקע
*רוד אוונס - שירה
*ניק סמפר - גיטרה בס וקולות רקע
*איאן פייס - תופים

==קישורים חיצוניים==

* [http://www.allmusic.com/album/deep-purple-mw0000355670 האלבום באתר] Allmusic
* [http://karovlakatze.blogspot.co.il/2014/08/purple-deep-purple-1969-1969.html#more סיקור האלבום] , באתר "קרוב לקצה" (בעברית)

==הערות שוליים==

קטגוריה:אלבומי 1969
קטגוריה:אלבומי דיפ פרפל
קטגוריה:אלבומים באנגלית
קטגוריה:אלבומי חברת פולידור רקורדס
ארכיטרב

ארכיטרב היא קורה ראשית באדריכלות הקלאסית (ביוונית: arche - ראשי, בלטינית: Trabs - קורה), מכונה גם לעיתים "אפיסטיל" (epistyle). הארכיטרב מונח תמיד מעל כותרות העמודים והוא הבסיס התחתון של האנטבלטורה. בחזיתו של מבנה יווני קלאסי, לרוב מקדש, מעל הארכיטרב נמצאת שכבה אופקית נוספת של אפריז, קרניז הבולטת מעט קדימה וגמלון החותם את הכול מלמעלה. לפי הסדרים הקלאסיים השונים יש יחס מסוים בין גובה העמודים ועובי הקורה. יחס זה אינו נובע מסיבות טכנולוגיות בהכרח אלא בעיקר בשיקולי פרופורציה ואסתטיקה. על אף שהארכיטרב נראה כקורה אחת רציפה הוא תמיד רצף של קורות אבן קצרות באורך זהה למרחק בין מרכזי העמודים.
משתמשים במושג ארכיטרב גם לתיאור של קורות ראשיות הנמצאות מעל חלונות ודלתות.

===ארכיוולט===
בסגנונות שונים, שבהם יש מעל השער קשת במקום קורה, היא נקראת "ארכיוולט" (Archivolt). הארכיוולט, שנפוץ תחילה באדריכלות הרומית, הוא למעשה "התעגלות" של הארכיטרב הקלאסי. השימוש בו היה נפוץ בייחוד באדריכלות הגותית של ימי הביניים.

===גלריה===
<gallery mode="packed" heights="150">
Selinonte Temple E2.jpg|ארכיטרב שנותר עומד מעל שישה עמודים במקדש סלינונטה בסיציליה.
Archivolts-speyer-cathedral.jpg|דוגמה לארכיוולט בקתדרלת שפייר הגותית
</gallery>

==ראו גם==
* אדריכלות קלאסית - מונחים
* הסדרים הקלאסיים

==קישורים חיצוניים==

*
קטגוריה:אלמנטים אדריכליים
קטגוריה:אדריכלות קלאסית